Ҡара бөрлөгәнгә беҙҙең халыҡ әллә ни иғтибар итмәй. Урман-ҡыуаҡлыҡтарҙа осраһа — алып ҡабабыҙ, осрамай икән — юҡ. Ә бит был еләктә кеше организмы өсөн барыһы ла бар: витаминдар, шәкәр, минералдар. Шуныһын да әйтергә кәрәк: береһе артыҡ, икенсеһе кәм түгел — тейешенсә. Мәҫәлән, С витамины бары тик 5–30 мг ғына (100 грамға алғанда). Ләкин организмға ошоноһо ла етә. Сөнки артығы барыбер һеңмәй, кәрәге юҡ.